**DECIZIA ETAPEI DE ÎNCADRARE**

**Nr.** număr **din 09.08.2017**

Ca urmare a solicitării de emitere a acordului de mediu adresate de **S.C. ROMPETROL DOWNSTREAM S.R.L.**, cu sediul în Bucureşti, Sectorul 1, str. Piaţa Presei Libere, nr. 3-5, bl. City Gate Northern Tower, et. 2 , înregistrată la APM Cluj cu nr. 25988/14.09.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Cluj decide, ca urmare a completărilor depuse cu nr. 23692/07.06.2017 (SIM nr. 359/08.06.2017) şi nr. 25162/01.08.2017, şi a consultărilor desfăşurate în cadrul şedinţei Comisiei de Analiză Tehnică din data de 08.08.2017, că proiectul **„Desfiinţare construcţii existente, elaborare PUD şi DTAC pentru staţie de distribuţie carburanţi, refacere împrejmuire, branşamente utilităţi”**, propus a fi amplasat în mun. Cluj – Napoca, str. Câmpina, nr. 51-53, jud. Cluj, nu se supune evaluării impactului asupra mediului.

**Justificarea prezentei decizii:**

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

**-** proiectul se încadrează în prevederile Hotărârii Guvernului nr. 445/2009, anexa nr. II., la pct. **13. a “Orice modificări sau extinderi, altele decât cele prevazute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”**, în categoria proiectelor cu potenţial impact asupra mediului, pentru care trebuie stabilit dacă este necesară evaluarea impactului asupra mediului;

**-** amplasamentul este situat în intravilanul mun. Cluj – Napoca, în afara perimetrului de protecţie a valorilor istorice şi arhitectural urbanistice (imobil în proprietate privată), cu folosinţa actuală – staţie de alimentare carburanţi, 1 magazie, teren (curţi construcţii) şi UTR Em: destinaţia zonei: zonă de mică producţie, servicii de tip industrial şi cvasi – industrial, comerţ en gros, conform Certificatului de Urbanism nr. 4036 din 01.08.2016, emis de Primăria Municipiului Cluj - Napoca;

**-** investiţia propusă nu se cumulează cu alte proiecte, în sensul amplificării impactului;

**-** realizarea şi utilizarea investiţiei propuse nu implică generarea de emisii semnificative în mediu;

**-** amplasamentul nu este situat în interiorul sau vecinatatea niciunei arii naturale protejate;

**-** pe parcursul derulării procedurii nu au fost formulate observaţii din partea publicului referitoare la realizarea proiectului.

**Condiţiile de realizare a proiectului:**

**-** respectarea proiectului care prevede reconstrucţia staţiei de distribuţie carburanţi existentă şi autorizată; se propune demolarea/dezafectarea construcţiilor şi echipamentelor existente pe amplasament; suprafaţă totală a amplasamentului este de 2121,00 mp şi cuprinde: construcţie anexă P+1 (magazin; Sc = 81,53 mp; Sd = 158,92 mp); copertină metalică (S = 123,93 mp); pompe carburanţi (2 pompe modulare cu câte 8 furtune, prevăzute cu sistem de recuperare vapori COV); 4 rezervoare metalice, cilindrice, orizontale, monocompartimentate, cu pereţi simpli, amplasate subteran, în cuvă vizitabilă (capacitatea de stocare este de 330 mc: 3 rezervoare de 100 mc şi un rezervor de 30 mc, prevăzute cu sistem de recuperare vapori COV; motorine – 200 mc; benzine: 130 mc); gură de descărcare carburanţi (prevăzută cu ştuţ pentru recuperare vapori COV pentru conductele de descărcare benzină); sistem de conducte şi opritor de flăcări; aerisiri rezervoare; separator hidrocarburi şi desnisipator; platformă de gunoi;

- ordinea lucrărilor de dezafectare va fi următoarea: golirea (epuizarea stocurilor) şi denocivizarea rezervoarelor, separatoarelor şi traseelor de distribuţie carburanţi; debranşarea de la utilităţi (electrice, apă, gaze); dezafectarea construcţiilor supraterane (construcţii metalice – copertină, beton/zidărie – clădire staţie, inclusiv a instalaţiilor aferente); demontarea rezervoarelor existente; dezafectarea construcţiilor/conductelor subterane (fundaţii, conducte tehnologice, conducte de canalizare, cămine, separator de hidrocarburi, cuvă rezervoare, etc.); dezafectare platforme betonate;

- staţia de distribuţie carburanţi propusă va cuprinde următoarele: magazin P (spaţiu de vânzare, zonă alimentaţie publică, spaţiu preparări reci, grupuri sanitare, depozite pentru marfă şi spaţii anexe; S = 143,00 mp); 2 pompe bifrontale multiprodus/8 furtunuri, dotate cu sistem de recuperare vapori COV, protejate de o copertină metalică (S = 154,95 mp); separat, pe insula comună cu gurile de descărcare se va amplasa o pompă rapidă pentru livrare motorină cu 2 furtunuri şi un distribuitor de AdBlue; 2 rezervoare de câte 60 mc fiecare (20+40 mc benzină şi 20+40 mc motorină), orizontale, cu pereţi dubli, dotate cu sistem de recuperare vapori COV şi sistem de control automat al cantităţii, pentru evitarea unor posibile scurgeri accidentale de carburanţi, montate subteran pe o fundaţie tip radier; rezervor AdBlue de capacitate 10 mc, amplasat subteran; cămin cu guri de descărcare şi instalaţie recuperare vapori de benzină, acoperită cu capac prevăzut cu dispozitiv antiex; aerisiri rezervoare (realizate pe o structură metalică de susţinere a ţevilor pentru aerisire, h = min. 4 m, cu opritor de flăcări, supape de respiraţie şi instalaţii şi dispozitiv pentru limitarea emisiilor COV); punct aer – apă; separator de hidrocarburi şi desnisipator; totem; platformă de gunoi; steaguri; semnal luminous (H = 17,50 m); rastel butelii 250 kg (suport specific pentru 20 de butelii casnice de GPL, de capacitate 12,5 kg fiecare); staţie alimentare auto electrice (se va amplasa în zonă semnalizată distinct, un distribuitor pentru alimentarea electrică a automobilelor electrice sau hybrid;

- utilităţi: alimentarea cu apă a obiectivului se face din reţeaua municipală; evacuarea apelor uzate menajere, tehnologice şi pluviale preepurate în separatorul de hidrocarburi se face în reţeaua de canalizare municipală; alimentarea cu energie electrică se face din reţeaua naţională; încălzirea magazinului se va face electric;

**-** amplasarea organizării de şantier se va face în incinta amplasamentului; utilizarea exclusiv a terenurilor stabilite pentru amplasarea organizării de şantier;

**-** se interzice afectarea sub orice formă a vecinătăţilor amplasamentului analizat;

**-** evitarea depozitării materialelor de construcţii/utilajelor/deşeurilor pe terenurile din jurul amplasamentului;

**-** luarea măsurilor asiguratorii pentru stabilitatea terenului din vecinatate şi a construcţiilor existente, indiferent de stadiul de realizare a proiectului;

**-** utilizarea de sisteme de împrejmuire a amplasamentului organizării de şantier în scopul minimizării impactului prafului generat de manevrarea şi stocarea materialelor/deşeurilor rezultate asupra zonelor învecinate;

**-** curăţarea rezervoarelor, separatoarelor şi traseelor de distribuţie carburanţi prin firme specializate şi autorizate;

**-** se va executa aerisirea rezervoarelor (natural sau mecanic);

**-** neutralizarea eventualelor scurgeri accidentale de produse petroliere de pe platformele betonate, cu ajutorul materialului absorbant;

**-** valorificarea/eliminarea instalaţiilor dezafectate prin firme specializate şi autorizate;

**-** valorificarea/eliminarea deşeurilor rezultate în urma dezafectării staţiei/demolării construcţiilor, prin firme specializate şi autorizate;

**-** asigurarea pazei instalaţiilor şi amplasamentului pe tot parcursul procesului de dezafectare, ȋn vederea ȋmpiedicării accesului persoanelor neautorizate;

**-** la demararea lucrărilor de dezafectare se recomandă participarea unei firme (specialişti) de securizare în domeniul petrochimic;

**-** prelevarea de probe de sol din zona rezervoarelor, după dezafectarea acestora; în funcţie de rezultatul analizelor (conform HG nr. 756/1997) se va întocmi un proiect de remediere cu respectarea HG nr. 1403/2007 privind refacerea zonelor în care solul, subsolul şi ecosistemele terestre au fost afectate; rezultatele analizelor vor fi transmise la APM Cluj;

**-** fumatul sau focul deschis sunt interzise ȋn locurile ȋn care sunt depozitate, manipulate sau utilizate substanţe periculoase: combustibili lichizi (motorină), solvenţi inflamabili sau alte materiale cu frază de risc, precum şi ȋn toate locurile ȋn care există pericol de incendiu sau explozie;

**-** aplicarea unor tehnologii de execuţie moderne, a unor materiale puţin agresive pentru mediu şi a unei mecanizări avansate;

**-** stropirea solului ȋn fazele de pregătire prin decopertare/săpături/excavări ȋn vederea evitării emisiilor de pulberi ȋn perioadele cu vânt;

**-** asigurarea unei umidităţi adecvată a materialului excavat/transportat/ȋmprăstiat;

**-** evitarea desfăşurării lucrărilor cu emisii de praf ȋn perioade cu vânt puternic;

**-** mijloacele de transport pentru materiale/deşeuri rezultate din construcţii şi demolări vor fi prevăzute cu prelată pentru evitarea ȋmprăştierii de particule cu ajutorul vântului;

**-** circulaţia cu viteză redusă a autoutilitarelor cu care se efectuează transportul materialelor/deşeurilor rezultate din construcţii şi demolări, în vederea reducerii antrenării particulelor de praf;

**-** diminuarea la minimum a ȋnălţimilor de descărcare a materialelor/ deşeurilor rezultate din demolări;

**-** evitarea pierderilor de materiale de construcţie/deşeurilor rezultate din construcţii şi demolări din utilajele de transport;

**-** respectarea căilor de acces pentru utilaje şi mijloace de transport;

**-** folosirea de utilaje performante care nu produc pierderi de substanţe poluante în timpul funcţionării;

**-** întreţinerea tehnică a mijloacelor auto şi utilajelor folosite pentru a se evita pierderile substanţelor petroliere şi a uleiurilor;

**-** efectuarea la timp a reviziilor tehnice curente ale autovehiculelor şi utilajelor nerutiere utilizate pe amplasament, pentru încadrarea în nivel de emisii normat;

**-** se interzic lucrările de întreţinere şi reparaţii la utilajele şi mijloacele de transport în cadrul obiectivului de investiţie, acestea se vor realiza numai prin unităţi specializate autorizate;

**-** se interzice spălarea maşinilor şi a utilajelor ȋn zona de lucru;

**-** se vor utiliza utilaje şi mijloace de transport silenţioase care nu generează zgomot peste limitele admise (sau dotarea acestora cu echipamente de reducere a zgomotului);

**-** ȋntreţinerea şi funcţionarea la parametrii normali a mijloacelor de transport şi a utilajelor de lucru, precum şi verificarea periodică a stării de funcţionare a acestora, astfel ȋncât să fie atenuat impactul sonor;

**-** stabilirea unui program adecvat prin care sursa de zgomot şi vibraţii să fie redusă ȋn timp şi ȋn intensitate;

**-** organizarea activităţilor şi operaţiilor generatoare de zgomot pe timpul zilei, cu evitarea cumulării emisiilor de zgomot prin utilizarea simultana a mai multor echipamente care au asociate emisii sonore importante;

**-** oprirea motoarelor utilajelor şi/sau autoutilitarelor pe durata pauzelor şi ȋn perioadele ȋn care nu sunt implicate ȋn activitate, pentru diminuarea poluării aerului;

**-** oprirea motoarelor vehiculelor ȋn timpul efectuării operaţiilor de ȋncărcare şi/sau descărcare a materialelor;

**-** realizarea obiectivului utilizând variante de construcţie moderne, cu generare minimă de deşeuri;

**-** se interzice depozitarea deşeurilor de orice fel în mod neorganizat pe sol;

**-** amenajarea de spaţii pentru stocarea temporară a deşeurilor rezultate din lucrările efectuate; colectarea selectivă şi controlată a deşeurilor rezultate şi gestionarea acestora conform legislaţiei în vigoare: valorificarea/eliminarea acestora prin firme autorizate şi specializate pe bază de contract; depozitarea temporară a deşeurilor pulverulente se va face în recipienţi/saci, pentru evitarea împrăştierii acestora în mediu;

**-** se vor evita orice scurgeri accidentale pe sol;

**-** pe perioada de realizare a lucrărilor se vor lua măsuri pentru evitarea accidentării populaţiei din zonă:

**-** marcarea corespunzătoare a lucrărilor periculoase;

**-** protejarea/supravegherea utilajelor menţinute în zona lucrărilor;

**-** reducerea vitezei de circulatie a vehiculelor grele pentru transportul materialelor şi echipamentelor;

**-** realizarea de spaţii verzi cu plantaţii corespunzătoare pe suprafeţele libere neocupate cu circulaţii, parcaje şi platforme funcţionale;

**-** efectuarea unui foraj de hidroobservaţie în vederea monitorizării calităţii apelor subterane;

**-** titularul proiectului are obligaţia de a notifica în scris APM Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării;

**-** refacerea la starea iniţială a terenurilor ocupate temporar, la finalizarea lucrărilor;

**-** respectarea condiţiilor impuse prin actele de reglementare emise de alte autorităţi;

**-** conform Ordinului 1798/2007, cu modificările şi completările ulterioare, la finalizarea investiţiei şi înainte de punerea în funcţiune a obiectivului aveţi obligaţia solicitării şi obţinerii revizuirii autorizaţiei de mediu.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**dr. ing. GRIGORE CRĂCIUN**

**Şef serviciu AAA,**

**ing. Anca CÎMPEAN**

**Întocmit:**

**cons. Gabriela ISCRU**